Malta v Ċipru – il-biljetti jinsabu għall-bejgħ Il-biljetti għall-partita tar-round ta' kwalifikazzjoni tat-Tazza tad-Dinja 2022 bejn Malta u Ċipru, issa jinsabu għall-bejgħ. Din il-logħba se tintlagħab fl-Istadium Nazzjonali, nhar l-Erbgħa, 1 ta' Settembru, li ġej, fid-8.45 pm. L-ispettaturi se jirritornaw fl-istadium għal partita tat-tim Nazzjonali mill-2019 – għall-ewwel darba minn meta l-coach, Devis Mangia, ingħata r-responsabbiltá. Il-logħba kontra Ċipru hija l-ewwel minn tlieta għal Malta li se tkun segwita miż-żewġ logħbiet l-oħra barra minn xtutna … kontra s-Slovenja, f'Ljubljana, nhar is-Sibt 4 ta' Settembru, u kontra r-Russja, f'Moska, it-Tlieta 7 ta' Settembru. Il-biljetti se jkunu disponibbli online biss minn https://tickets.mfa.com.mt Id-detenturi tal-biljetti għandhom ikunu fil-pussess ta' ċertifikat validu ta' tilqim tal-Covid-19, li jeħtieġ li jittella' online minn qabel. Il-prezzijiet tal-biljetti: Tfal taħt it-12-il sena, Anzjani & Detenturi tal-Karta tad-Diżabilità Biljetti tal-Millenium D jinbiegħu biss permezz tas-South End Core. Biljetti tan-North Stand ikunu disponibbli jekk is-South End jinbiegħ kollu.